Politiet jagter en bil i Hvidovre-området. Føreren påkørte en politimand og stak af.

Københavns Politi er tirsdag eftermiddag på jagt efter en mand, der har påkørt en betjent og stukket af.

Hændelsen fandt sted i Valby, hvorefter gerningsmanden stak af i retning mod Hvidovre.

En patruljevogn standsede et køretøj, som så bakkede mod betjenten. Køretøjet ramte ham, så han væltede ind over motorhjelmen på sin egen bil, oplyser Københavns Politi til TV 2.

Politimanden er uskadt.

Leder over det meste af Sjælland

Politiets vagtchef Lars Vestervig oplyser onsdag morgen klokken 07.00, at man stadig leder efter ejeren af bilen.

Ejeren af bilen er en 23-årig mand, og det drejer sig om en sølvgrå Seat Altea. Politiet vil gerne høre fra borgere, der har set bilen på 114.